doon naghinahan siya sa bundoc niyong armenia, tantong caliga ligaya sa tanang bundoc na iba. ang cahoy sa caparangan cauili uiling pagmasdan, ang damo', gayon din naman sadyang nangagdiriquitan. ipagparito co muna magcapatid na dalaua, ang paghanap sabihin pa cay don juang bunso nila. sa mabuting capalaran sa dios na calooban, canilang napatunguhan ang armeniang cabunducan. doon nga nila naquita ang bunsong capatid nila, si don diego', nag uica na nang ganitong parirala. cun dalhin ta si don juan sa berbaniang caharian, quita ang parurusahan nang haring ating magulang. ngayo', lalong mabuti pa tayong tatlo', magsasama, at huag nating ipaquita sa mahal na haring ama. doon nga tumahan sila tatlong magcapatid baga, ang tua ay sabihin pa sa cabunducang armenia. ay ano', caguinsa guinsa isang balon ang naquita, ibig ni don juan baga ang lalim mataroc niya. may lubid nga sa ibabao ang balon nilang dinatnan, ay nag uica si don juan aco ay inyong talian.